laion/Wikipedia-Exotic huggingface dataset:
מנעול חכם

מנעול חכם (באנגלית: Smart Lock), הוא מנעול אלקטרו-מכני (אנ'), שמטרתו נעילה ופתיחה של דלת באמצעות קבלת הוראות ממכשיר מורשה באמצעות פרוטוקול אלחוטי ומפתח קריפטוגרפי. בנוסף, המנעול מפקח על הגישה וכן שולח התרעות כאשר מתרחשים אירועים חריגים כמו ניסיון פריצה. מנעול חכם הוא חלק מבית חכם. מרבית המנעולים החכמים מותקנים על מנעולים מכנים פשוטים, והם למעשה משדרגים את המנעול הרגיל. מנעולים חכמים, כמו מנעולים מסורתיים, זקוקים לשני חלקים כדי לעבוד: המנעול והמפתח. במקרה של מנעולים אלקטרונים, המפתח אינו מפתח פיזי, אלא טלפון חכם או מפתח מיוחד המיועד לכך במפורש, אשר מבצע באופן אלחוטי את האימות הדרוש כדי לפתוח את הדלת באופן אוטומטי. מנעולים חכמים מאפשרים גישה לצד שלישי באמצעות מתן מפתח וירטואלי. המפתח הזה יכול להישלח לצד השלישי באמצעות הודעה בדואר אלקטרוני או SMS. ברגע שהמפתח התקבל, המשתמש יוכל לפתוח את הדלת בחופשיות. השולח קובע את חלון הזמן בו המפתח הווירטואלי תקף. מנעולים חכמים כוללים חיבור WiFi מובנה המאפשר לנטר את הכניסות לבית ואף להציג תמונה של האדם המבקש גישה. מנעולים חכמים אחרים בנויים עם פעמון דלת חכם, המאפשר למשתמש לראות מי מבקש להיכנס לבית ומתי. מנעולים חכמים מסוימים משתמשים בטכנולוגיית Bluetooth SMART ו-SSL כדי לתקשר עם המשתמש, ומנעולים אחרים אף כוללים קורא טביעת אצבע לפתיחה מהירה. מדיה וקבצים בנושא מנעול חכם בוויקישיתוף Your Door Is About to Get Clever: 5 Smart Locks Compared, Wired Magazine, ‏19-06-2013
ארישטידש פריירה

ארישטידש מריה פריירה (בפורטוגזית: Aristides Maria Pereira; ‏17 בנובמבר 1923 – 22 בספטמבר 2011) היה נשיאה הראשון של כף ורדה. ב-1956 היה בין מייסדי מפלגת PAIGC יחד עם אמילקר קברל ולואיס קברל מגינאה ביסאו והיה לראש התנועה בכף ורדה, במסגרת זו הכיר את אשתו קרלינה, שהייתה אף היא פעילה מרכזית בתנועה. ב-1963 החלה ה-PAIGC להפעיל לוחמת גרילה נגד השלטון הפורטוגלי הקולוניאליסטי בגינאה ביסאו. הפעילות הצבאית לא התפשטה לאיי כף ורדה. ב-20 בינואר 1973 נרצח אמילקר קברל ופריירה הפך לראש התנועה. בספטמבר 1973, לאחר שתנועת השחרור אחזה בכ-90% משטח גינאה ביסאו, הצהיר קברל באופן חד צדדי על עצמאותה, הצהרה שהתקבלה על ידי מספר רב של מדינות אפריקאיות, מדינות מהגוש המזרחי ומדינות בלתי-מזדהות. מדינות כברית המועצות, סין העממית, קובה ומדינות סקנדינביה נרתמו לסייע לאומה הצעירה שקברל הפך להיות נשיאה בפועל. הכרה מצד ליסבון הגיעה רק לאחר מהפכת הציפורנים באפריל 1974. ב-10 בספטמבר אותה שנה העניקה פורטוגל רשמית עצמאות לישות שכללה את גינאה ביסאו וכף ורדה. ב-1975 הפריד פריירה את מדינתו משלטונו של קברל וייסד את כף ורדה העצמאית. משטרו היה משטר חד-מפלגתי של המפלגה הסוציאליסטית, Partido Africano para a Independência da Cabo Verde - PAICV, אולם הייתה בו הקפדה על דמוקרטיה ברמה מסוימת ועל זכויות האדם (למשל, זו המדינה היחידה באפריקה בה לא הונהג מעולם עונש מוות). עם זאת היה פריירה מקורב למועמר קדאפי ולפידל קסטרו. בפברואר 1990 החליט פריירה לממש דמוקרטיה רב-מפלגתית. בבחירות לנשיאות שהתקיימו בפברואר 1991 הובס על ידי אנטוניו מונטריו (António Mascarenhas Monteiro). פריירה נפטר כאשר היה מאושפז בבית החולים של אוניברסיטת קוימברה בפורטוגל, אשתו קרלינה נפטרה שלושה חודשים אחריו. מדיה וקבצים בנושא ארישטידש פריירה בוויקישיתוף Aristides Pereira, activist who became Cape Verde’s president, נקרולוג, הבוסטון גלוב, 24 בספטמבר 2011 Aristides Pereira, נקרולוג באינדפנדנט, 23 בספטמבר 2011 Carlina Pereira, widow of Aristides Pereira, dead at 85
אנדלגלורניס

אנדלגלורניס (שם מדעי: Andalgalornis; משמעות השם: "העוף של אנדלגלה (Andalgalá)") הוא סוג של עוף לא מעופף ענקי ממשפחת הפורוסרקוסיים ("עופות האימה") אשר חי במישורי דרום אמריקה של סוף המיוקן. המאובנים שלו תוארכו ללפני 9-6.8 מיליון שנה. הם התגלו בארגנטינה במחוז אנטרה ריוס ובקטמרקה. בסוג היה מין אחד - Andalgalornis steulleti. עוף גדול זה היה מצויד במקור עצום בעל קצה משונן כמו גרזן ומבנהו ומבנה הצוואר נועדו לאפשר ליצור להכות בעוצמה חזקה בטרף אפשרי, בצורה בה תקפו האלוזאורוס או הסמילודון במכות מתפרצות. הוא היה בעל רגליים ארוכות איתם נע במהירות על פני המישורים, אם כי סביר להניח שהיה טורף ממארב. עצמותיו היו חלולות וקלילות יחסית לעופות כמו הפורוסרקוס. הוא הגיע רק לגובה 1.5 מטר ולמשקל 40 ק"ג. הטרף העיקרי שלו הורכב ממכרסמים קטנים עד בינוניים ומצעירי הסדרה נוטונגולאטויים. רק לעיתים נדירות הוא הכריע טרף גדול ממנו, דבר שהיה יכול לסכן את חייו וגם ולמשוך אוכלי נבלות תוקפניים לאזור. עוף זה הופיע בסדרה פלאווורלד. מדיה וקבצים בנושא אנדלגלורניס בוויקישיתוף אנדלגלורניס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
מועדון ברלה

מועדון בֶּרָלֶה הוא מועדון הופעות הממוקם בקיבוץ להבות חביבה. המועדון הוקם באפריל 2007 בחדר האוכל לשעבר של הקיבוץ. המועדון הוקם בשאיפה "להביא את הריכוז והמיטב התרבותי התל אביבי למושבי מנשה ועמק חפר". בין מקימי המועדון בעבר היה הזמר יוני רועה. בנוסף להופעות רגילות המועדון מקיים גם אירועי צדקה ללא מטרות רווח, ביניהם לטובת בית החולים לניאדו ומעניק כרטיסים מתנה לחיילים ולתלמידי פנימיות. אתר האינטרנט הרשמי של מועדון ברלה בארכיון האינטרנט יואב איתיאל, מועדון הברלה חוגג 8 שנים בסדרת הופעות, באתר מגזין המושבות לירן טטרו, אריק סויסה, ברלה יצא החוצה: להבות חביבה על מפת הרוקנ'רול, באתר nrg‏, 13 בינואר 2010 יעל גזית, המועדון שעובדיו מתחתנים זה עם זו, באתר ynet, 5 בינואר 2017 טל אורן, הופעות בצפון: אלה המועדונים הכי שווים באזור חיוג 04, באתר הארץ, 23 בינואר 2020 תן ליטוש למבנה הנטוש, באתר BVD בניין ודיור שגיא בן נון‏, "סרבתי למכור את "איזו מדינה" לקמפיין של ש"ס, שהציעה יותר מ-100 אלף", באתר וואלה, 26 באוקטובר 2018 ניר וולף, יוני רועה פותח פה על הזמר המזרחי, באתר ישראל היום, 7 במרץ 2014 אבי בניהו, ‏הסדרה ללא בשורה: הבעיות בעזה לא ייעלמו עם הרגיעה המסתמנת, באתר מעריב אונליין, 9 בנובמבר 2018 לירן טטרו, אריק סויסה, ברלה יצא החוצה: להבות חביבה על מפת הרוקנ'רול, באתר nrg‏, 13 בינואר 2010 ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
דיאדיפורוס

דיאדיפורוס (שם מדעי: Diadiaphorus) הוא סוג של יונק בן לסדרה הקדומה ליטופטרנה אשר חי בערבות אמריקה הדרומית של סוף תקופת המיוקן לפני 17.5-6.8 מיליון שנה מהיום. מאובניו נמצאו בתצורות שונות בארגנטינה ובבוליביה. הדיאדיפורוס היה יונק, קרוב ל"גמל המקומי" - המקרוקניה שהיה בעל חדק גדול והגיע למשקל של 1 טון. הוא הגיע לגובה 1.5 מטר בכתפיו ולמשקל 70 ק"ג והיה בעל פרסות קטנות לרגליו אשר רק אחת מהם נגעה בקרקע. צורת חייו הזכירה את ראשוני הסוסים כמו המריקהיפוס. הוא היה בעל ניבים מפותחים ואולי ניזון מעלים נמוכים של שיחים ומצמחיה רכה והיה בעל חלל מוח גדול. יונק זה שימש טרף לטורפי העל של המישורים כמו הפורוסרקוסיים, התיילקוסמילוס בעל ניבי הענק ואולי העוף הגדול ארגנטוויס. יונק קדום זה הופיע בסדרה פלאווורלד. מדיה וקבצים בנושא דיאדיפורוס בוויקישיתוף דיאדיפורוס, באתר האנציקלופדיה של החיים (באנגלית) דיאדיפורוס, באתר GBIF (באנגלית)
בלאיט

בלאיט (בהונגרית: Balajt) הוא כפר במחוז בורשוד-אבאוי-זמפלן שבצפון מזרח הונגריה. בבלאיט התגוררו יהודים מעטים. מדיה וקבצים בנושא בלאיט בוויקישיתוף אתר האינטרנט הרשמי של בלאיט (בהונגרית) מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
סרנדיפצרטופס

סרנדיפצרטופס (שם מדעי: Serendipaceratops; מילולית: "פרצוץ מקורנן סרנדיפי") הוא סוג דינוזאור קטן בן לסדרה בעלי אגן דמוי עוף שחי בתחילת הקרטיקון לפני 122.46-112.03 מיליון שנה מזמננו. מאובניו התגלו ביבשת אוסטרליה לצד פאונה ייחודית של מעט דינוזאורים אשר חיו באקלים קריר. המאובנים שלו התגלו בתצורות וונטאגי (אנ') שבויקטוריה ב-1993 קבור בצוקים ליד חוף הים. כל הממצאים מדינוזאור זה הוא עצם הגומד הכבדה שלו. הוא נחשב למקורב ללפטוצרטופס, מה שאולי גורם לו להיות מראשוני הצרטופסים המוכרים ובין הבודדים בחצי הכדור הדרומי (לצידו של הנוטוצרטופס (Notoceratops) האפשרי מדרום אמריקה). מחקרים נוספים הפריכו את הדמיון בינו ללפטוצרטופס ומקשר לצרטופסים. מאובנים נוספים דומים נמצאו במערה בדרום אוסטרליה אך גם בה קשה להסיק על הקשר בינו לצרטופסים. כיום רואים בסוג טקסון מוטל בספק מאחר שמאובניו הזכירו מאוד את מאובני המינמי. סרנדיפצרטופס, באתר האנציקלופדיה של החיים (באנגלית) סרנדיפצרטופס, באתר GBIF (באנגלית) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
פרוטואביס

פרוטואביס (שם מדעי: Protoavis) הוא טקסון מוטל בספק של דינוזאור תרופוד קדום שחי בתור הטריאס לפני 210 מיליון שנה. מאובניו נתגלו בטקסס ב-1991, אך היו מורכבים מעצמות מקוטעות ושבירות שהיו קשות לזיהוי. במראהו דמה הפרוטואביס, שאורכו הגיע ל-35 ס"מ, לארכאופטריקס, העוף הראשון, אף על פי שהאחרון הופיע הרבה לאחר הטריאס. השערה זו הועלתה בשל הצורה בה התחברו העצמות, מה שאולי מרמז על קיומם של נוצות ביניהם. עצמותיו היו קלילות ובזאת הוא דמה לטרודון, אך ייתכן שהיה יכול לעוף בשל גודלו הקטן. לצידו חיו מיני תנינאים וארכוזאורים גדולים וכן דינוזאורים טורפים כמו הצלופיזיס. ככל הנראה היה פרוטואביס פעיל בלילה והשתמש בעיניו הגדולות כדי לראות היטב. מדענים שחקרו את היצור מאוחר יותר קבעו שמדובר בטקסון לא קיים המורכב מעצמות עופות שונים ודינוזאורים חסרי נוצות, בני תקופות שונות שהורכבו ביחד או נסחפו עם שיטפון לתוך קרקעות משכבת גיל נפרדת. עוף כזה מעולם לא התקיים. מדיה וקבצים בנושא פרוטואביס בוויקישיתוף פרוטואביס, באתר GBIF (באנגלית) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
בקטקק

בקטקק (בהונגרית: Baktakék) הוא כפר במחוז בורשוד-אבאוי-זמפלן שבצפון מזרח הונגריה. בקטקק הוקם בשנת 1950 לאחר איחוד בין שני כפרים: בקטה (Bakta) וסארזקק (Szárazkék) בבקטקק קיים בית קברות יהודי. יהודים חיו בבקטה במאה ה-19 ובמאה ה-20. יהודי סארזקק מדיה וקבצים בנושא בקטקק בוויקישיתוף אתר האינטרנט הרשמי של בקטקק (בהונגרית) מפקד האוכלוסין ההונגרי 2018 בקטקק באתר הלמ"ס ההונגרי בית הקברות היהודי בבקטקק מפקדי האוכלוסין של יהודי הונגריה, 1993 מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
בשקו

בשקו (בהונגרית: Baskó) הוא כפר קטן במחוז בורשוד-אבאוי-זמפלן שבצפון מזרח הונגריה. בשקו הוא אחד מכפרים רבים באירופה אשר חל פיחות (לעיתים כבד) באוכלוסייתו. כך, במפקד בשנת 1910 היו בבשקו 563 איש ואוכלוסייתו ירדה בהדרגה עד ל 166 תושבים בשנת 2013. בבשקו התגוררו יהודים מעטים. מדיה וקבצים בנושא בשקו בוויקישיתוף אתר האינטרנט הרשמי של בשקו מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
כיסטצפאלוס

כיסטצפאלוס (שם מדעי: Cistecephalus) הוא סוג של זוחל תראפסיד שחי בסוף תקופת הפרם לפני 259.8-254.1 מיליון שנה מהיום. המאובנים שלו התגלו ב-1876 ותוארו בידי החוקר האנגלי המפורסם ריצ'רד אוון. משמעות השם מיוונית: "κίστη" - "קופסה", "κεφαλή" - "ראש", כלומר: ראש-קופסה. שם זה ניתן לו עקב צורת הגולגולת השטוחה והמרובעת שלו. הכיסטצפאלוס היה תראפסיד באורך 60 ס"מ בלבד שאולי היה בעל אורח חיים דומה לחפרפרת מודרנית. גופו היה מוארך ורגליו קטנות ובעלות טפרים חזקים ובעל ראש גדול עם צוואר קצר וחוטם צר ובולט מעל שאר הראש. בני הסוג חיו בדרום אפריקה ובזמביה בערבות הרחבות של הקארו, ככל הנראה במחילות שחפרו. בסוג זה הוגדרו מינים רבים אבל חלקם נחשבים למבוטלים בעוד אחרים עברו לסוגים קרובים כמו הדיקינודון (Dicynodon) והדיקטודון. יצור זה הופיע בסדרה פלאווורלד. מדיה וקבצים בנושא כיסטצפאלוס בוויקישיתוף כיסטצפאלוס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
יאחמיר היקה

יאחמיר היקה (באלבנית: Jahmir Hyka; נולד ב-8 במרץ 1988) הוא כדורגלן אלבני המשחק בעמדת הקשר בטאוטה. היקה התחיל את הקריירה שלו בדינמו טירנה, אליה הצטרף בגיל 12. בשנת 2005 הצטרף לרוזנבורג בלקלאב מליגת העל הנורווגית, עוד לפני שערך הופעת בכורה בקבוצה הבוגרת של טירנה. בשנת 2007 חתם באולימפיאקוס תמורת 600 אלף אירו, וכעבור זמן קצר הושאל לקיי אף טירנה, אלופת אלבניה. ביוני 2008 חתם היקה במיינץ 05 מהבונדסליגה לשלוש עונות. לאחר שרשם רק 13 הופעות בשנתיים במדי מיינץ, בשנת 2010 חתם בפאניוניוס מליגת העל היוונית תמורת 120 אלף אירו. ב-29 בינואר 2011 חזר לקיי אף טירנה. ב-20 בפברואר רשם את משחק החזרה שלו לקבוצה בתיקו 0-0 נגד שקומביני פקין. חודש לאחר מכן, כבש את שער הבכורה שלו בקדנציה בניצחון 0–1 נגד אותה יריבה. בקיץ 2011, חתם בלוצרן מליגת העל השווייצרית. ב-6 באוגוסט 2011 בתיקו 1-1 נגד יאנג בויז ברן. ב-3 בפברואר 2017 חתם היקה בסן חוזה ארת'קווייקס מה-MLS. ב-25 בפברואר היקה ערך את הופעת הבכורה שלו בקבוצה במשחק נגד סקרמנטו רפובליק, בה גם הבקיע גם שער הבכורה שלו בקבוצה. ב-31 בינואר 2019 חתם במכבי נתניה מליגת העל. ב-6 בפברואר 2020, היקה חתם בסקציה נס ציונה. בתום העונה, ירדה נס ציונה לליגה הלאומית והיקה שוחרר מהמועדון. ב-13 באוגוסט 2020, היקה חתם בגוויג'ואו האנגפנג מהליגה הסינית הראשונה, בה שיחק עונה אחת. בינואר 2022 חתם בטאוטה, אחרי שנה בה לא שיחק כדורגל. ב-7 בפברואר 2007 היקה ערך את הופעת הבכורה שלו בנבחרת אלבניה במשחק ידידות נגד מקדוניה. ב-20 באוגוסט 2008, הוא הבקיע את שער הבכורה שלו בנבחרת במשחק נגד ליכטנשטיין אותו כבש כעבור 46 שניות וזהו השער המהיר בהיסטוריה של הנבחרת. רוזנבורג ליגת העל הנורווגית: 2005 אולימפיאקוס ליגת העל היוונית: 2006/2007 טירנה הגביע האלבני: 2010/2011 אישיים שחקן החודש בליגת העל השווייצרית: אפריל 2016 מדיה וקבצים בנושא יאחמיר היקה בוויקישיתוף יאחמיר היקה, באתר ההתאחדות לכדורגל בישראל יאחמיר היקה, באתר Transfermarkt יאחמיר היקה, באתר Soccerway יאחמיר היקה, באתר WorldFootball.net יאחמיר היקה, באתר National Football Teams יאחמיר היקה, באתר FootballDatabase.eu יאחמיר היקה, באתר ESPN תומר לוי, ‏יחמיר היקה האלבני חתם בשורות מכבי נתניה, באתר ערוץ הספורט, 31 בינואר 2019
אלכס וינדהם

אלכס וינדהם (באנגלית: Alex Wyndham; נולד ב-1 בינואר 1981) הוא שחקן אנגלי, המוכר מהופעתו בתפקיד גאיוס קילניוס מאיקנס בסדרת הטלוויזיה של רשת HBO "רומא" משנת 2007. וינדהם התחנך בווינצ'סטר קולג', וסיים תואר בהיסטוריה באוניברסיטת אוקספורד. באוניברסיטה שיחק במספר הצגות סטודנטים. בתקופת לימודיו הרבה להופיע על במת התיאטרון, בין השאר בסיור הופעות ביפן עם OUDS בהפקה של המחזה "עמל אהבה לשווא". את הכשרתו המקצועית רכש באקדמיה המלכותית לאמנות הדרמה (RADA) וסיים את לימודיו ב-2005. וינדהם השלים את השכלתו בקורסים כגון: משחק מול מצלמה ב-BBC Elstree, קיבל תעודה של BASSC במשחק בלחימה, והגיע לדרגת חגורה שחורה בקראטה בסגנון שוטוקאן. בין המיומנויות שלו ריקוד פלמנקו ושירה בקול בריטון. הופעתו המקצועית הראשונה הייתה עוד בהיותו בבית הספר למשחק בתפקיד סילביוס בסרטו של קנת בראנה "כטוב בעיניכם", עיבוד למחזה אותו שם מאת שייקספיר. עוד שיחק באופרת הסבון "Totally Frank" בתפקיד בן, במיני-סדרה "קו היופי", ובדרמה התקופתית "דוריט הקטנה". ב-2014 הופיע וינדהם בדרמה הרפואית "The Crimson Field" אודות מלחמת העולם הראשונה. אלכס וינדהם, במסד הנתונים הקולנועיים IMDb (באנגלית) "Rome - Maecenas". HBO (באנגלית). Profile Cambridge-News: "Adaptation shot the way Branagh likes it," Cambridge-News.co.UK, 9 July 2007 "BBC - Drama - The Line of Beauty". www.bbc.co.uk (באנגלית בריטית).
רכיוצפלוס

רכיוצפלוס (שם מדעי: Rhachiocephalus) הוא סוג של זוחל תראפסיד מקבוצת הדיצינודונטים שחי בסוף תקופת הפרם. מאובניו התגלו בדרום אפריקה ב-1876 לצד פאונת יצורים דומים כמו הדיקטודון והכיסטצפאלוס. הרכיוצפלוס היה מהגדולים שבדיצינודונטים של הפרם והוא הגיע לאורך של מעל 2.5 מטר. הגולגולת היחידה שמצאו שלו הגיע לאורך 1.5 מטר והיא הייתה ארוכה ורחבה. ליצור היו חסרות זוג השיניים הקדמיות דמויות שיני הסנאי שבלטו למרבית קרוביו הקטנים. עם זאת הוא היה בעל לוחיות קרניות גדולות לצד הלחיים. הוא היה שטוח בצורתו ואולי חי בדומה לתנין באורח אמפיבי. כמו מרבית קרוביו הוא נכחד עם ההכחדה הקטלנית של הפרם לפני 252 מיליון שנה. מדיה וקבצים בנושא רכיוצפלוס בוויקישיתוף רכיוצפלוס, באתר האנציקלופדיה של החיים (באנגלית) רכיוצפלוס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
דינוצפאליה

דינוצפאליה (שם מדעי: Dinocephalia) היא קבוצה גדול של זוחלים קדומים בני סדרת התראפסידה אשר דמו במראם לארכוזאורים מפחידים כמו דינוזאורים. הם חיו רק באמצע תקופת הפרם לפני 260–270 מיליון שנה ברחבי העולם בתוך היבשת הקדומה פנגיאה, בין השאר בדרום אפריקה, זימבבואה, רוסיה, סין, ברזיל וטנזניה. הגדול שבבני הקבוצה היה הטאפינוצפלוס (Tapinocephalus), אוכל צמחים משוריין בעל "קסדה" על ראשו. הוא הגיע לאורך 3 מטרים ולמשקל 1–2 טונות. חלק מהמינים היו אוכלי כל או אוכלי בשר כמו האנטאוזאורוס שהגיע לאורך 5–6 מטר ולמשקל 600–700 ק"ג והטיטנופוניוס שהגיע לאורך 5 מטרים. המאפיין החשוב של רוב המינים הוא מבנה הגולגולת הנוקשה שלהם שהייתה לעיתים בעלת "יבלות" גדולות כמו אצל האסטמנוסוכוס והסטירקוכפלוס (Styracocephalus) שדמו לחזיר יבלות גדולים. הם היו בעלי גפיים מגושמים יחסית וגוף מכוסה קשקשים גדולים. סוג Eccasaurus סוג Pelosuchus סוג Tappenosaurus משפחה Estemmenosuchidae משפחה Phreatosuchidae משפחה Phthinosuchidae משפחה Rhopalodontidae קבוצה Anteosauria משפחה Anteosauridae - בה האנטאוזאורוס והדוליוזאוריסקוס משפחה Brithopodidae משפחה Deuterosauridae קבוצה Tapinocephalia סוג Dimacrodon משפחה Driveriidae משפחה Mastersoniidae משפחה Styracocephalidae משפחה Tapinocephalidae משפחה Titanosuchidae מדיה וקבצים בנושא דינוצפאליה בוויקישיתוף דינוצפאליה, באתר האנציקלופדיה של החיים (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
אדם צובר זיכרונות

אדם צובר זיכרונות הוא שיר שכתבה יונה וולך. השיר הולחן על ידי שמעון גלבץ, והוקלט במקור על ידי דורית ראובני, ולאחר מכן על ידי אברהם טל. השיר הופיע בספר השירה של וולך "שני גנים" שיצא לאור ב-1969. הוא הולחן על ידי שמעון גלבץ והוקלט על ידי דורית ראובני בשנת 1986 עבור אלבומה "שינויים". השיר זכה להצלחה לאחר שהוקלט ב-2008 לאלבום "עבודה עברית 2 - מחווה ל-60 שנות יצירה מקורית", על ידי אברהם טל. השיר גם הופיע באלבומו "אברהם טל". במצעד העברי השנתי התשס"ח (2008) של גלגלצ הגיע השיר למקום השני. במצעד של רשת ג' הגיע השיר למקום השביעי. השיר מזכיר את משל הצרצר והנמלה, והוא מתאר את אגירת המזון של הנמלים בחודשי הקיץ. בחורף הנמלים מכלות את המזון או הרכוש שאגרו ואת החורף מכלות גם כן. בשיר זה, בעונת החורף שר החגב לפתחים ומתגעגע לחודשי הקיץ. מילות השיר "אדם צובר זיכרונות" באתר שירונט
יוסף אלימלך באומגרטן

הרב פרופ' יוסף אלימלך באומגרטן (Joseph m. Baumgarten) (וינה, 7 בספטמבר 1928 - 4 בדצמבר 2008) היה חוקר יהודי אמריקאי בתחום הלימודים השמיים. נודע במחקריו בהלכה מהמקרא ועד חז"ל ובמיוחד בטקסטים הלכתיים של מגילות מדבר יהודה. באומגרטן היגר לארצות הברית עם משפחתו ב-1939 בעקבות האנשלוס באוסטריה. ב-1950 הוסמך לרב בישיבת תורה ודעת בברוקלין. נישא לנעמי רוזנברג בשנת 1953. באומגרטן החל את לימודיו בתחום המתמטיקה עם תואר B.A. בהצטיינות ממכללת ברוקלין. היה זה מפגש מקרי באוניברסיטת ג'ונס הופקינס שגרם לו לשנות כיוון בתחום לימודיו, ובסופו של דבר הוענק לו תואר דוקטור בלימודים שמיים ב -1954. עבודת הדוקטורט שלו הייתה "כת היחד והאיסיים". מ 1952 עד 1957 הוא לימד ארמית באוניברסיטת ג 'ונס הופקינס. בשנת 1953 הוא החל את הקשר הארוך שלו עם היברו בולטימור קולג. הוא גם לקח על עצמו את תפקיד הרב בקהילת "בני יעקב שערי ציון" בבולטימור בשנת 1959. במשך כל חייו היה חבר בהסתדרות הרבנים דאמריקה (RCA) – ארגון של רבנים אורתודוקסיים בארצות הברית. באומגרטן כיהן כפרופסור אורח באוניברסיטת טוסון סטייט במרילנד, באוניברסיטת מרילנד, ובאוניברסיטת בן-גוריון. היה גם הוא אורח במכון למדעי היהדות באוניברסיטה העברית בירושלים בשנת 1990 ושוב בשנת 2001. הוא היה חבר במכון אננברג (כיום המרכז ללימודי היהדות של אוניברסיטת פנסילבניה בפילדלפיה) ב 1992–1993. ב-1953 החל לפרסם את מחקריו בנושא מגילות מדבר יהודה. ידיעתו בענייני הלכה הייתה הסיבה שג'ון סטרוגנל נתן לו את המשימה לפרסם את הפרגמנטים ממגילת ברית דמשק ממערה 4 בקומראן. עבודתו על ברית דמשק לא רק שפרסמה לראשונה את כתבי היד של המגילה מקומראן, אלא נכתבה במסגרת הבנה כללית של ספרות ההלכה בימי בית שני. ב-4 בדצמבר 2008 נפטר באומגרטן. הלווייתו יצאה מבית הכנסת בו כיהן כרב בבולטימור. ארונו הועלה לקבורה בהר המנוחות בירושלים. באומגרטן היה עורך שותף של שני כרכים ממפעל תגליות במדבר יהודה – כרך 8 – ברית דמשק ממערה 4, בשיתוף עם ז'וזף מיליק, סטפן פאן ועדה ירדני. • Qumran Cave 4 Vol. XIII : The Damascus Document (4Q266-273), editor with Jozef T. Milik, Stephen Pfann, Ada Yardeni (Oxford: OUP, 1997) ISBN 0-19-826396-1 כרך 35 – טקסטים הלכתיים ממערה מס' 4, בשיתוף עם אסתר אשל ואחרים • Qumran Cave 4 Vol. XXXV : Halakhic Texts, editor with Torleif Elgvin, Esther Eshel, Erik Larson, Manfred R. Lehmann (Oxford: OUP, 2000) ISBN 0-19-827006-2 ב-1995 יצא בהוצאת בריל ספר לכבודו – Legal Texts and Legal Issues Proceedings of the Second Meeting of the International Organization for Qumran Studies, Cambridge 1995. Published in Honour of Joseph M. Baumgarten דניאל שוורץ, בשובה ונחת, בהשקט ובבטחה: דברים לזכר הרב פרופ' יוסף אלימלך באומגרטן ז"ל, מגילות תשע"ג "The Laws of the Damascus Document - Between Bible and Mishnah" -מאמר על ברית דמשק בין התנ"ך למשנה. יוסף אלימלך באומגרטן (1928-2008), דף שער בספרייה הלאומית
דיצינודונטים

דיצינודונטים (שם מדעי: Dicynodontia) היא קבוצה גדולה של זוחלים תראפסידים אשר חיו בסוף עידן הפלאוזואיקון בתקופת הפרם וחלקם שרדו את הכחדת הפרם הגדולה עד לסוף הטריאס. משמעות שמם היא: "זוג שיני כלב", עקב זוג ניביהם הגדולים שבלטו בקצה הגולגולת ונועדו לטחון ולקצוץ צמחייה קשה. אחדים מבני הקבוצה, כגון הפלסירה והאיסצ'יגואלסטיה של הטריאס או הרכיוצפלוס מהפרם, היו גדולים מאוד. מינים אחרים היו קטנים בהרבה ובעלי רגליים ארוכות וחזקות ששימשו לחפירת מחילות באדמה. בצורתם דמו לדינוזאורים הצרטופסים, שהיו בעלי מקור קרני גדול ובעלי עצמות לחיים מודגשות. חלקם ממאובני הדיצינודונטים, כגון הליסטרוזאורוס, נמצאו בחבורות, מה שמעיד שחיו בקבוצות גדולות שנדדו יחדיו בחיפוש צמחים. קיימת מחלוקת על חום גופם וכסות גופם, כשכמה מדענים סברו שהיו בעלי שיער פשוט ובעלי דם חם. רוב המדענים סוברים שהיו בעלי דם קר. על-משפחה Eodicynodontoidea משפחה Eodicynodontidae על-משפחה Kingorioidea משפחה Kingoriidae קבוצה Diictodontia על-משפחה Emydopoidea משפחה Cistecephalidae משפחה Emydopidae על-משפחה Robertoidea משפחה Diictodontidae משפחה Robertiidae קבוצה Pristerodontia סוג Dinanomodon סוג Odontocyclops סוג Propelanomodon משפחה Aulacocephalodontidae משפחה Dicynodontidae משפחה Lystrosauridae משפחה Oudenodontidae משפחה Rhachiocephalidae - בה הרכיוצפלוס משפחה Pristerodontidae על-משפחה Kannemeyeriiformes סוג Dinodontosaurus סוג Dolichuranus סוג איסצ'יגואלסטיה (Ischigualastia) סוג קנמייריה (Kannemeyeria) סוג Rabidosaurus סוג Sinokannemeyeria משפחה Shansiodontidae משפחה Stahleckeriidae מדיה וקבצים בנושא דיצינודונטים בוויקישיתוף (הקישור אינו פעיל, 5.3.2019) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
ויטלי לוקס

ויטלי לוקס (בקירגיזית: Виталий Люкс; נולד ב-27 בפברואר 1989) הוא כדורגלן קירגיזי המשחק בעמדת החלוץ באולם ובנבחרת קירגיזסטן. לוקס הבקיע את שערו הראשון באונטרהאכינג בניצחון 6-0 על אאוגסבורג II. הוא עזר לאונטרהאכינג להגיע לגמר הגביע הבווארי של עונת 2015-16, לאחר שהבקיע צמד ברבע הגמר נגד סליגנפורטן וצמד נוסף בחצי הגמר נגד יאן רגנסבורג. במאי 2015, לוקס זומן לנבחרת במסגרת משחקי מוקדמות מונדיאל 2018 נגד נבחרת בנגלדש ונבחרת אוסטרליה. את הופעת הבכורה שלו ערך בניצחון 3-1 על בנגלדש, כששיחק את מלוא 90 הדקות. מדיה וקבצים בנושא ויטלי לוקס בוויקישיתוף ויטלי לוקס, באתר Transfermarkt ויטלי לוקס, באתר Fussballdaten.de (בגרמנית) ויטלי לוקס, באתר Soccerway ויטלי לוקס, באתר WorldFootball.net ויטלי לוקס, באתר National Football Teams ויטלי לוקס, באתר FootballDatabase.eu ערך זה הוא קצרמר בנושא כדורגלנים ובנושא קירגיזסטן. אתם מוזמנים לתרום לוויקיפדיה ולהרחיב אותו.
חוזה פריז (1857)

חוזה פריז הוא חוזה שנחתם בין השושלת הקאג'ארית לבין הממלכה המאוחדת בפריז ב-4 במרץ 1857 וסימן את סופה של המלחמה האנגלו-פרסית. בהסכם זה הסכימו הפרסים לסגת מהראת, להתנצל בפני שגריר בריטניה בשובו, וחתמו על הסכם סחר עם בריטניה. הבריטים, מצידם, הסכימו לא לארח את מתנגדי השאה בשגרירותם, ביטלו את בקשתם להחליף את ראש ממשלת איראן מירזא אקא ח'אן נורי (אנ') וגם את דרישתם לוויתורים טריטוריאליים לאימאם של מסקט, שקיימה באותו הזמן גם ברית עם בריטניה. בנוסף, פרס הסכימה לחפש תיווך בבריטניה במקרה של סכסוך עתידי עם אפגניסטן. יחסי איראן-הממלכה המאוחדת הברית הפרנקו-פרסית (אנ') Immortal: A Military History of Iran and Its Armed Forces Steven R. Ward, p.80 The Middle East and North Africa 2004 Taylor & Francis Group, Lucy Dean p.364 אנציקלופדיית יפן (Nipponica)‏, "המלחמה האנגלו-פרסית" - Kotobank (צר') - כתיבה: איסאקי מיאקו ערך זה הוא קצרמר בנושא אמנות והסכמים. אתם מוזמנים לתרום לוויקיפדיה ולהרחיב אותו.
היראצ'יוס

היראצ'יוס (שם מדעי: Hyrachyus; מיוונית עתיקה: "שפן חזיר") הוא סוג של יונק נכחד שדמה במראהו לסוס או לקרנף קדום אך היה קטן מהם בהרבה. הוא חי בתקופת האאוקן באמריקה הצפונית, אירופה ואסיה. ייתכן שנמצא אפילו באי ג'מייקה. המאובנים תוארכו לסביבת 40 מיליון שנה מהיום. ההיראצ'יוס נחשב לאביו הקדום של הקרנף, דמה מעט לטפיר מודרני אך היה קטן בהרבה. הוא הגיע לאורך 1.5 מטר ולמשקל 45–90 ק"ג והוא היה בעל מבנה רגליים דקות יחסית אך בעל צורת שיניים המעידה שהוא קרוב לקרנפיים המודרניים. יצור זה היה שוכן יערות שניזון מעשבים וצמחייה דומה. ייתכן שהיה קרוב לפלאותריום שהיה בעל מבנה גוף דומה והיה כבר מאבות הסוסיים החיים. מאובניו של יונק קדום זה התגלו בין היתר בצרפת, גרמניה, הממלכה המאוחדת, הונגריה, סין העממית, קולורדו וויומינג בסוג זה היו שבעה מינים: H. affinis H. bicornutus H. douglassi H. eximius H. modestus H. minimus H. stehlini יונק זה הופיע בסדרה פלאווורלד. לופיאודון - דמוי-טפיר מאותה תקופה מדיה וקבצים בנושא היראצ'יוס בוויקישיתוף היראצ'יוס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.